Author Topic: Demensie - Sambreel van 'n breinmoordenaar (Read 3168 times)
En so het die 11 weke van ons kursus ook verby gegaan en het die volgende een "Preventing Dementia" 'n aanvang geneem. Dankbaar vir die voorreg om vertroubare inligting te kon bekom en deel met my sus wat ons moederlief versorg. Ek het weer besef hoeveel mag is daar in kennis. Die wete dat ander deur dieselfde probleme worstel en weet wat om volgende te verwag het nie die versorgingstaak makliker gemaak nie maar sy het besef dat die optredes as gevolg van die siekte is en 'n pad volg sonder omdraai geleenthede.
Sy weet nou dat dit nie help om 'n persoon met demensie 'reg te help nie'. Jy stem saam, speel saam en word deel van hulle verwarde leefwyse.
Jy help soek na trouringe wat 65 jaar gelede aan 'n vinger gesteek was en vir jare al weg was maar blykbaar net gister nog aan haar vinger was... byt op jou tande as jy beskuldig word van die diefstal en pleit dan skuldig want jy ken die kringloop van verwarring. More is dit weer haar tandeborsel wat jy gevat het